CELEX: 62011TN0534
Language: fi
Date: 2011-10-10 00:00:00
Title: Asia T-534/11: Kanne 10.10.2011 — Schenker v. komissio

3.12.2011   
            
            
               FI
            
            
               Euroopan unionin virallinen lehti
            
            
               C 355/26
            
         Kanne 10.10.2011 — Schenker v. komissio
   (Asia T-534/11)
   2011/C 355/47
   Oikeudenkäyntikieli: saksa
   
      Asianosaiset
   
   
      Kantaja: Schenker AG (Essen, Saksa) (edustajat: asianajajat C. von Hammerstein, B. Beckmann ja C. Munding)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 3.8.2011 tehdyn vastaajan riidanalaisen päätöksen (SG.B/MKu/psi-Ares [2011])
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste: asiakirjojen konkreettisen ja yksilöllisen tarkastelun puuttuminen
               Komissio ei ole ensinnäkään tarkastellut asiakirjojen tutustumishakemuksessa mainittuja asiakirjoja konkreettisesti ja yksilöllisesti. Kantajan mukaan komissio ei olisi saanut tukeutua hylkäysperusteita koskevaan yleiseen olettamaan. Näin tehdessään se on sivuuttanut oikeuskäytännössä kehitellyt periaatteet oikeudesta tututusta asiakirjoihin ja perusoikeuskirjan 42 artiklan mukaisen asiakirjoihin tutustumista koskevan perusoikeuden merkityksen.
            
         
               2)
            
            
               Toinen kanneperuste: asetuksen (EY) N:o 1049/2001 (1) poikkeussäännösten soveltamisessa tapahtunut ilmeinen virhe
               Toiseksi komissio on tehnyt ilmeisiä virheitä soveltaessaan asetuksen N:o 1049/2001 poikkeussäännöksiä. Soveltamalla liian laajasti poikkeuksia komissio on sivuuttanut oikeuskäytännössä kehitellyt periaatteet oikeudesta tututusta asiakirjoihin ja perusoikeuskirjan 42 artiklan mukaisen asiakirjoihin tutustumista koskevan perusoikeuden merkityksen. Kantajalle on perusoikeuksien ja avoimuusperiaatteen sekä oikeusvaltioperiaatteen valossa myönnettävä mahdollisimman pitkälle menevä oikeus tutustua asiakirjoihin,
            
         
               3)
            
            
               Kolmas kanneperuste: suhteellisuusperiaatteen loukkaaminen
               Kolmanneksi komissio on loukannut suhteellisuusperiaatetta, kun se ei ole punninnut — perusteettomasti — hyväksymiään poikkeuksia eikä se ole ainakaan punninnut niitä asianmukaisesti pyydettyjen asiakirjojen luovuttamista koskevaan yleiseen etuun nähden. Komissio on tämän vuoksi jättänyt ottamatta huomioon sen, että asiakirjojen luovuttamista koskeva yleinen etu ylittää selvästi niiden salassapitoa koskevat mahdolliset intressit.
            
         
               4)
            
            
               Neljäs kanneperuste: perusoikeuskirjan 42 artiklan rikkominen
               Neljänneksi komissio on jättänyt ottamatta huomioon sen, että kantajalla on joka tapauksessa — perusoikeuskirjan 42 artiklassa taattu — oikeus saada tutustua ainakin osittain pyydettyihin asiakirjoihin. Komissio poistaa käytännön tehon perusoikeutena suojatulta oikeudelta saada tutustua asiakirjoihin ja asetukselta N:o 1049/2001, kun se on evännyt tutustumisoikeuden erottelematta ja kokonaisuudessaan.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001.